PATVIRTINTA

Klaipėdos miesto savivaldybės

tarybos 2012 m. liepos 26 d.

sprendimu Nr. T2-196

(Klaipėdos miesto savivaldybės

tarybos 2013 m. d. sprendimo Nr. T2- redakcija)

**VIETINĖS Rinkliavos AUTOMOBILIŲ SAVININKAMS AR VALDYTOJAMS už naudojimąsi nustatytomis mokamomis VIETOMIS automobiliams STATYTI KLAIPĖDOS MIESTE NUOSTATAI**

# I. Bendroji dalis

1. Vietinė rinkliava už automobilių stovėjimą Klaipėdos mieste (toliau – rinkliava) yra Klaipėdos miesto savivaldybės tarybos (toliau – Savivaldybės taryba) sprendimu nustatyta privaloma įmoka automobilių savininkams ar valdytojams už naudojimąsi nustatytomis Klaipėdos miesto vietomis automobiliams statyti.

2. Visos vietos automobiliams statyti Klaipėdos mieste, kurios suskirstytos į zonas, yra apmokestinamos, išskyrus vietas, esančias nuosavybės teise priklausančiuose, nuomojamuose ar kitais pagrindais valdomuose žemės sklypuose, taip pat žemės sklypuose, kurie suformuoti pagal patvirtintus teritorijų planavimo dokumentus ir įregistruoti Nekilnojamojo turto registre, bet neperduoti nuosavybėn, neišnuomoti ar kitais pagrindais neperduoti naudotis. Už naudojimąsi mokamomis vietomis automobiliams statyti Klaipėdos mieste mokama Savivaldybės tarybos nustatyta vietinė rinkliava. Rinkliavos dydis diferencijuojamas pagal Vietinės rinkliavos automobilių savininkams ar valdytojams už naudojimąsi nustatytomis mokamomis vietomis automobiliams statyti Klaipėdos mieste nuostatų (toliau – Nuostatai) priede nustatytas zonas ir mokėjimo būdą, nustatytus Savivaldybės tarybos sprendimu (priedas pridedamas).

3. Šia rinkliava siekiama pagerinti miesto ekologinę būklę, sumažinti automobilių srautus raudonojoje, geltonojoje, mėlynojoje ir žaliojoje zonose, surinkti lėšų, kurios bus naudojamos mokamoms vietoms automobiliams statyti Klaipėdos mieste įrengti ir eksploatuoti, rinkliavai administruoti, viešojo transporto nuostoliams dengti ir viešajai transporto infrastruktūrai vystyti bei prižiūrėti.

4. Šiuos Nuostatus tvirtina, keičia ir papildo Savivaldybės taryba.

5. Rinkliava įskaitoma į Klaipėdos miesto savivaldybės biudžetą.

# II. RINKLIAVOS MOKĖTOJAI IR MOKĖJIMO TVARKA

6. Rinkliavos mokėtojai yra automobilių savininkai ar valdytojai, kurie naudojasi mokamomis vietomis automobiliams statyti.

7. Rinkliava netaikoma:

7.1. transporto priemonėms su specialiais šviesos ir garso signalais arba tik specialiais šviesos signalais (kaip tai numatyta Kelių eismo taisyklėse ar Lietuvos Respublikos saugaus eismo automobilių keliais įstatyme), kriminalinę žvalgybą vykdančių subjektų transporto priemonėms, maršrutiniam transportui, aptarnaujant nustatytą maršrutą;

7.2. transporto priemonėms, pažymėtoms neįgalių asmenų automobilių statymo kortele, laikoma už priekinio stiklo, aiškiai matomoje vietoje, ta puse, kurioje matomas kortelės galiojimo terminas ir numeris;

7.3. transporto priemonėms prie valstybės įstaigų, institucijų ir tarnybų jų lėšomis pažymėtuose 5–15 m gatvės ruožuose;

7.4. ekologiškoms transporto priemonėms (elektros varikliais ar vandeniliu varomiems automobiliams), registruotoms Lietuvos Respublikoje, kurioms Savivaldybės administracija yra išdavusi nemokamą leidimą.

8. Nustatyto dydžio rinkliava mokama:

8.1. mokamose vietose įrengtuose bilietų automatuose grynaisiais pinigais, 1, 2, ir 5 litų, 50, 20 ir 10 centų apyvartinėmis monetomis;

8.2. naudojantis mobiliojo ryšio operatorių, nurodytų mokėjimo vietose, paslaugomis;

8.3*.* banko, pašto ar kitose mokėjimo vietose;

8.4. rinkliavos rinkikui (jam esant).

9. Rinkliavos rinkimo laikas:

9.1. Geltonojoje zonoje rinkliava renkama:

9.1.1. darbo dienomis nuo 8.00 iki 18.00 val., išskyrus šeštadienį ir sekmadienį bei valstybinių švenčių dienas;

9.1.2. Pietinio rago teritorijoje laikotarpiu nuo gegužės 1 d. iki rugsėjo 15 d. – kiekvieną dieną nuo 8.00 iki 22.00 val., o laikotarpiu nuo rugsėjo 16 d. iki balandžio 30 d. – kiekvieną dieną nuo 8.00 iki 18.00 val.

9.2. Raudonojoje zonoje rinkliava renkama:

9.2.1. darbo dienomis nuo 8.00 iki 18.00 val., išskyrus šeštadienį ir sekmadienį bei valstybinių švenčių dienas;

9.2.2. Šiaurinio rago teritorijoje laikotarpiu nuo gegužės 1 d. iki rugsėjo 15 d. – kiekvieną dieną nuo 8.00 iki 22.00 val., o laikotarpiu nuo rugsėjo 16 d. iki balandžio 30 d. – kiekvieną dieną nuo 8.00 iki 18.00 val.

9.3. Žaliojoje zonoje rinkliava renkama laikotarpiu nuo gegužės 1 d. iki rugsėjo 15 d. kiekvieną dieną nuo 10.00 iki 20.00 val.

9.4. Mėlynojoje zonoje rinkliava renkama darbo dienomis nuo 8.00 iki 18.00 val., išskyrus šeštadienį ir sekmadienį bei valstybinių švenčių dienas.

10. Rinkliava renkama tik nacionaline valiuta – litais.

11. Rinkliavos dydis nustatomas ir keičiamas Savivaldybės tarybos sprendimu.

12. Rinkliavos dydžiai skirstomi:

12.1. pagal Savivaldybės tarybos nustatytų vietų automobiliams statyti suskirstymą į zonas (žalioji, geltonoji, raudonoji, baltoji ir mėlynoji);

12.2. pagal rinkliavos sumokėjimo laiką (sumokant nedelsiant, pastačius automobilį; sumokant vėliau ar išvykus iš nustatytos mokėjimo vietos, iki tos dienos 24 val., nepriklausomai nuo tą dieną stovėto laiko).

13. Nustatomi šie rinkliavos dydžiai:

13.1. Žaliojoje zonoje:

13.1.1. už automobilio stovėjimą vieną valandą – vienas litas, sumokant nedelsiant pastačius automobilį;

13.1.2. už automobilio stovėjimą, nepriklausomai nuo tą dieną stovėto laiko – dešimt litų, sumokant vėliau ar išvykus iš nustatytos mokėjimo vietos, iki tos dienos 24 val.;

13.1.3. už pirmą gyventojo leidimą – penki litai metams už 1 transporto priemonę;

13.1.4. už antrą gyventojo leidimą – vienas šimtas litų metams už 1 transporto priemonę;

13.1.5. už automobilio statymo abonemento leidimą:

13.1.5.1. penkiasdešimt litų mėnesiui už 1 transporto priemonę;

13.1.5.2. keturiasdešimt aštuoni litai mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.1.6. už mėnesio leidimą automobiliams statyti konkrečioje stovėjimo vietoje – penkiasdešimt litų už 1 stovėjimo vietą.

13.2. Geltonojoje zonoje:

13.2.1. už automobilio stovėjimą iki trisdešimt minučių – vienas litas, sumokant nedelsiant pastačius automobilį;

13.2.2. už automobilio stovėjimą nuo trisdešimt iki šešiasdešimt minučių – du litai, sumokant nedelsiant pastačius automobilį;

13.2.3. už automobilio stovėjimą, nepriklausomai nuo tą dieną stovėto laiko, laikotarpiu nuo gegužės 1 d. iki rugsėjo 15 d. – dvidešimt aštuoni litai, sumokant vėliau ar išvykus iš nustatytos mokėjimo vietos, iki tos dienos 24 val., o laikotarpiu nuo rugsėjo 16 d. iki balandžio 30 d. **–** dvidešimt litų, sumokant vėliau ar išvykus iš nustatytos mokėjimo vietos, iki tos dienos 24 val.;

13.2.4. už pirmą gyventojo leidimą – penki litai metams už 1 transporto priemonę;

13.2.5. už antrą gyventojo leidimą – du šimtai penkiasdešimt litų metams už 1 transporto priemonę;

13.2.6. už automobilio statymo abonemento leidimą:

13.2.6.1. trisdešimt litų penkioms dienoms už 1 transporto priemonę;

13.2.6.2. penkiasdešimt litų dešimčiai dienų už 1 transporto priemonę;

13.2.6.3. vienas šimtas litų mėnesiui už 1 transporto priemonę;

13.2.6.4. devyniasdešimt penki litai mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.2.6.5. vienas tūkstantis litų metams už 1 transporto priemonę;

13.2.6.6. devyni šimtai penkiasdešimt litų metams už 1 transporto priemonę, turint galiojantį elektroninį terminuotą bilietą be nuolaidos;

13.2.7. už mėnesio leidimą automobiliams statyti konkrečioje stovėjimo vietoje – vienas šimtas litų už 1 stovėjimo vietą;

13.2.8. už mėnesio leidimą automobiliams statyti konkrečioje stovėjimo vietoje – penkiasdešimt litų už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.3. Raudonojoje zonoje:

13.3.1. už automobilio stovėjimą iki dvidešimt minučių – vienas litas, sumokant nedelsiant pastačius automobilį;

13.3.2. už automobilio stovėjimą nuo dvidešimt iki keturiasdešimt minučių – du litai, sumokant nedelsiant pastačius automobilį;

13.3.3. už automobilio stovėjimą nuo keturiasdešimt iki šešiasdešimt minučių – trys litai, sumokant nedelsiant pastačius automobilį;

13.3.4. už automobilio stovėjimą, nepriklausomai nuo tą dieną stovėto laiko, laikotarpiu nuo gegužės 1 d. iki rugsėjo 15 d. – keturiasdešimt du litai, sumokant vėliau ar išvykus iš nustatytos mokėjimo vietos, iki tos dienos 24 val., o laikotarpiu nuo rugsėjo 16 d. iki balandžio 30 d. **–** trisdešimt litų, sumokant vėliau ar išvykus iš nustatytos mokėjimo vietos, iki tos dienos 24 val.;

13.3.5. už pirmą gyventojo leidimą – penki litai metams už 1 transporto priemonę;

13.3.6. už antrą gyventojo leidimą – du šimtai penkiasdešimt litų metams už 1 transporto priemonę;

13.3.7. už automobilio statymo abonemento leidimą:

13.3.7.1. šešiasdešimt litų penkioms dienoms už 1 transporto priemonę;

13.3.7.2. vienas šimtas litų dešimčiai dienų už 1 transporto priemonę;

13.3.7.3. du šimtai litų mėnesiui už 1 transporto priemonę;

13.3.7.4. vienas šimtas devyniasdešimt litų mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.3.7.5. du tūkstančiai litų metams už 1 transporto priemonę;

13.3.7.6. vienas tūkstantis devyni šimtai litų metams už 1 transporto priemonę, turint galiojantį elektroninį terminuotą bilietą be nuolaidos;

13.3.7.7. trys šimtai litų metams už 1 tarnybinę transporto priemonę, valdomą nuosavybės teise ar kitu teisėtu pagrindu subjekto, vykdančio veiklą vandentvarkos, energetikos arba atliekų tvarkymo srityje;

13.3.8. už mėnesio leidimą automobiliams statyti konkrečioje stovėjimo vietoje – du šimtai litų už 1 stovėjimo vietą;

13.3.9. už mėnesio leidimą automobiliams statyti konkrečioje stovėjimo vietoje – vienas šimtas litų už 1 stovėjimo vietą. Ši kaina taikoma asmenims, apmokestinamoje zonoje savo lėšomis įrengusiems savivaldybės automobilių stovėjimo vietas arba suteikusiems paramą savivaldybės automobilių stovėjimo vietų įrengimui Savivaldybės administracijos direktoriaus nustatyta tvarka.

13.4. Baltojoje zonoje mėnesio leidimas automobiliams statyti konkrečioje stovėjimo vietoje kainuoja vieną šimtą litų už 1 stovėjimo vietą.

13.5. Mėlynojoje zonoje:

13.5.1. už automobilio stovėjimą iki 4 valandų – du litai;

13.5.2. už automobilio stovėjimą iki 8 valandų – keturi litai;

13.5.3. už automobilio stovėjimą 10 valandų – šeši litai;

13.5.4. už automobilio stovėjimą, nepriklausomai nuo tą dieną stovėto laiko – šeši litai, sumokant vėliau ar išvykus iš nustatytos mokėjimo vietos iki tos dienos 24 val.;

13.5.5. už automobilio statymo abonemento leidimą:

13.5.5.1. penkiasdešimt litų mėnesiui už 1 transporto priemonę;

13.5.5.2. keturiasdešimt aštuoni litai mėnesiui už 1 transporto priemonę, turint galiojantį elektroninį terminuotą bilietą be nuolaidos;

13.5.5.3. penki šimtai litų metams už 1 transporto priemonę;

13.5.5.4. keturi šimtai aštuoniasdešimt litų metams už 1 transporto priemonę, turint galiojantį elektroninį terminuotą bilietą be nuolaidos.

13.6. Metinio lengvatinio leidimo kaina – vienas šimtas litų metams už 1 transporto priemonę.

14. Rinkliava mokama laikantis šios tvarkos:

14.1. Automobilių savininkas ar valdytojas, pastatęs automobilį, privalo:

14.1.1. nedelsdamas įsigyti bilietą arba sumokėti už automobilio stovėjimą mobiliuoju ryšiu 13.1.1, 13.2.1, 13.2.2, 13.3.1, 13.3.2, 13.3.3; 13.5.1, 13.5.2, 13.5.3 papunkčiuose nustatytais tarifais, arba turėti leidimą naudotis mokamomis vietomis automobiliams statyti;

14.1.2. sumokėti nustatyto dydžio rinkliavą vėliau ar išvykus iš nustatytos mokamos vietos, banko, pašto ar kitose mokėjimo vietose, iki tos dienos 24 val., 13.1.2, 13.2.3, 13.3.4, 13.5.4 papunkčiuose nustatytais tarifais.

14.2. Sumokėjus nustatyto dydžio rinkliavą bilietų automate arba rinkliavos rinkikui, išduodamas bilietas, suteikiantis automobilio savininkui ar valdytojui teisę palikti automobilį mokamoje vietoje biliete nurodytą laiką.

14.3. Sumokėjus rinkliavą mobiliuoju ryšiu, atsiunčiamas pranešimas su nurodytu automobilio stovėjimo mokamoje vietoje laiku.

14.4. Sumokėjus rinkliavą iki tos dienos 24 val.banko, pašto ar kitose mokėjimo vietose išduodamas tai patvirtinantis dokumentas.

14.5. Bilieto ar leidimo originalą būtina palikti automobilyje už priekinio stiklo (salono viduje), iš lauko gerai matomoje vietoje, kad būtų aiškiai matomi stovėjimo laikas bei zona, automobilio rekvizitai (modelis, valstybinis numeris, gyvenamoji vieta ir leidimo numeris); jei mokama mobiliuoju ryšiu ar įsigyjamas automobilio statymo abonemento leidimas, šioms paslaugoms skirti lipdukai su brūkšniniu kodu (to paties operatoriaus, iš kurio yra mokama rinkliava) turi būti užklijuoti ant priekinio automobilio stiklo, vairuotojo pusės apatinėje dalyje. Leidimo kopija negalioja.

14.6. Iki sumokėtos rinkliavos termino pabaigos rinkliavos mokėtojai privalo papildomai sumokėti nustatytą rinkliavą, išvykti iš apmokestintos vietos arba 13.1.2, 13.2.3, 13.3.4, 13.5.4 papunkčiuose nustatyto dydžio rinkliavą sumokėti vėliau ar išvykus iš nustatytos mokamos vietos, iki tos dienos 24 val.

15. Rinkliavos galiojimas vietose, esančiose skirtingose zonose:

15.1. Rinkliava, sumokėta už transporto priemonės stovėjimą vietoje, esančioje žaliojoje zonoje, galioja tik šioje zonoje.

15.2. Rinkliava, sumokėta už transporto priemonės stovėjimą vietoje, esančioje mėlynojoje zonoje, galioja tik šioje zonoje.

15.3. Rinkliava, sumokėta už transporto priemonės stovėjimą vietoje, esančioje geltonojoje zonoje, galioja geltonojoje ir mėlynojoje zonose.

15.4. Rinkliava, sumokėta už transporto priemonės stovėjimą vietoje, esančioje raudonojoje zonoje, galioja raudonojoje, geltonojoje ir mėlynojoje zonose.

16. Nustatę, kad automobilio valdytojas ar naudotojas, atvykęs į mokamą stovėjimo vietą, rinkliavos nesumokėjo nedelsdamas arba yra pasibaigęs bilieto apmokėjimo laikas, kontrolę vykdantys pareigūnai ant automobilio priekinio stiklo palieka pranešimą, kad automobilio savininkas ar valdytojas vėliau arba išvykęs iš stovėjimo vietos turi sumokėti nurodyto dydžio rinkliavą iki tos dienos 24 val.

17. Už šiuose Nuostatuose nustatytos vietinės rinkliavos mokėjimo tvarkos pažeidimą taikoma administracinė atsakomybė pagal Lietuvos Respublikos administracinių teisės pažeidimų kodeksą.

### iii. RINKLIAVOS ĮMOKŲ APSKAITA

18. Rinkliavos įmokos yra įskaitomos ir pervedamos į Klaipėdos miesto savivaldybės administracijos surenkamąją sąskaitą.

19. Rinkliavos įmokos yra kaupiamos Klaipėdos miesto savivaldybės biudžeto sąskaitoje.

### IV. RINKLIAVOS GRĄŽINIMAS

20. Rinkliava, paimta pažeidžiant šiuos Nuostatus, grąžinama Lietuvos Respublikos įstatymų nustatyta tvarka.

21. Panaikinus leidimą naudotis mokamomis vietomis automobiliams statyti, rinkliava negrąžinama.

# V. BAIGIAMOSIOS NUOSTATOS

# 22. Rinkliavos rinkimą ir surinktų lėšų panaudojimą pagal šių Nuostatų 3 punktu nustatytą paskirtį kontroliuoja vietos mokesčio administratorius, Valstybės kontrolė ir savivaldybės kontrolierius.

# 23. Vietinės rinkliavos administravimo veiksmai, neaprašyti šiuose Nuostatose, atliekami vadovaujantis Lietuvos Respublikos įstatymais ir kitais vietinių rinkliavų administravimo tvarką reglamentuojančiais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_